Viliam Loviška

Viliam Loviška (* 12. august 1964, Bratislava) je slovenský sochár, maliar, dizajnér, pedagóg a organizátor výtvarného života.

Štúdium 
V rokoch 19781982 študoval sochu na Škole umeleckého priemyslu v Bratislave u akad. sochára Juraja Gavulu, vysokoškolské štúdia absolvoval na Vysokej škole výtvarných umení v Bratislave v rokoch 19821989 v ateliéri prof. Ladislava Snopeka, doc. Teodora Baníka, neskôr v ateliéroch prof. Jána Kulicha a v rokoch 19861989 u prof. Albína Brunovského.

Štipendiá 
 1991 – 1992: grant udelený The Pollock-Krasner Foundation, USA
 1993: štipendium Spolku grafikov
 1996: štipendium Nadácie Milana Galandu

Tvorba 
Výber z najdôležitejších diel:
Brazília, Passa Quatro, M. R. Štefánik (socha)
USA, Washington, Náhrobok Š. Osuského (reliéf) 
Bratislava, Ružinov, Kostol Sv. Vincenta de Paul, Interiér (umelecký mobiliár)
Bratislava, Ružinov, Kostol Sv. Vincenta de Paul,Pieta (socha)
Bratislava, Ružinov, Provinciálna kaplnka, Interiér (spolupráca arch. Ivan Jarina)
Nitra, Pomník nenarodeným (socha)
Stará Bystrica, sv. Michal archanjel (socha)
Stará Bystrica, Slovenský orloj, (spolupráca arch. Ivan Jarina)
Bratislava, Integračný kopček (spolupráca arch. Ivan Jarina)
Bratislava, Galéria BYZANT, výber z menších sochárskych objektov vytvorených z levického zlatého ónyxu
Bratislava, Galvániho Business Centrum IV, dizajn a realizácia prvkov povrchového dizajnu v tvare lekien, sochárskeho Átria s názvom "Monetova záhrada" a výtvarnej úpravy jednotlivých vstupov do GBC IV
Vo svojej výtvarnej tvorbe úzko spolupracuje so svojou manželkou, slovenskou sochárkou, dizajnérkou a pedagogičkou Marcelou Loviškovou a dcérou Leou v oblasti fotografie

Činnosť 
1990 – zakladateľ združenia výtvarných umelcov INAK, založeného ako reakcia na spoločenské zmeny
1996 – 2006, Univerzita Konštantína Filozofa, vedúci ateliéru sochárstva na Katedre výtvarnej tvorby
2004 - zakladateľ ateliéru výtvarného umenia a designu BYZANT spolu s manželkou Marcelou 
Od roku 1989 sa zúčastňuje mnohých domácich a zahraničných výstavách ( Bratislava, Paríž, Ženeva, Záhreb, Istanbul, Washington, New York, Vancouver, Viedeň, Mníchov etc.) 
2007 – zakladateľ Galérie BYZANT, sídliacej v Zichyho paláci, Bratislava, Staré Mesto

Referencie 

Slovenskí sochári
Slovenskí maliari
Slovenskí pedagógovia
Osobnosti z Bratislavy
Študenti Albína Brunovského